Твърдушка,
Мекушка и Сладушка
българска народна приказка
Близо до гората имало малка къщичка,                  
в която живеела една стара баба.
 Един ден бабата отишла да събира гъби

и навлязла дълбоко, дълбоко в гората.
Изведнъж пред нея застанал вълкът и 
казал: ,,Бабо, ще те изям!’’
Бабата силно се изплашила и отвърнала:

„Какво намираш в мене? Аз съм стара и

слаба! Но имам три дъшери - Твърдушка,
Мекушка и Сладушка. Ела довечера и ще
ти дам една от тях.”
Вълкът й повярвал и доволен

си отишъл .
Надвечер бабата забързала към кьщи.

Прибрала козата в кошарата, а котката

и петлето взела при себе си.

Като се стъмнило, вълкът дошъл до
бабината къща, почукал на вратата

и извикал:

- Бабо,  дай ми твоята дъщеря

Твърдушка!
Бабката отговорила:

- Твърдо е баба подпряла
вратата!

- Дай ми Мекушка!

- Меко си е баба постлала кревата!

Вълкът сърдито изръмжал:

- Дай ми тогава Сладушка!

Но старата отговорила:

- Сладко баба ще си заспи!

Така бабата си спасила живота, а  

пък вълкът, сърдит, че бил излъган,

се върнал в гората . 

